CELEX: 32015R1746
Language: et
Date: 2015-09-30 00:00:00
Title: Komisjoni rakendusmäärus (EL) 2015/1746, 30. september 2015, millega muudetakse rakendusmäärust (EL) nr 750/2014, pikendades sigade epideemilise diarröa vastaste kaitsemeetmete kohaldamisperioodi (EMPs kohaldatav tekst)

1.10.2015   
            
            
               ET
            
            
               Euroopa Liidu Teataja
            
            
               L 256/5
            
         KOMISJONI RAKENDUSMÄÄRUS (EL) 2015/1746,
   30. september 2015,
   millega muudetakse rakendusmäärust (EL) nr 750/2014, pikendades sigade epideemilise diarröa vastaste kaitsemeetmete kohaldamisperioodi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõikeid 1 ja 7,
   ning arvestades järgmist:
   
               (1)
            
            
               Komisjoni rakendusmäärus (EL) nr 750/2014 (2) võeti vastu pärast seda, kui oli teada saadud sigade uudsest enteraalsest koroonaviirushaigusest, mida põhjustavad levima hakanud sigade alfakoroonaviirused, sealhulgas sigade epideemiline diarröaviirus, ja sigade uus deltakoroonaviirus Põhja-Ameerikas. Kõnealuses rakendusmääruses on sätestatud kaitsemeetmed, mida kohaldatakse elusaid aretus- ja nuumsigu sisaldavate saadetiste importimisel liitu neist piirkondadest, kus esineb nende viiruste põhjustatud haigusi; kaitsemeetmed kehtestati selleks, et anda päritoluettevõtetele võimalus esitada vajalikud tagatised ja et vältida nende viiruste põhjustatud sigade epideemilise diarröa sissetoomist liitu. Neid kaitsemeetmeid tuleb kohaldada 12. jaanuarini 2015.
            
         
               (2)
            
            
               Rakendusmäärust (EL) nr 750/2014 muudeti rakendusmäärusega (EL) nr 1306/2014, (3) et pikendada selle kohaldamise tähtaega kuni 31. oktoobrini 2015, kuna epidemioloogiline olukord neis kolmandates riikides, kus esineb sigade uudset enteraalset koroonaviirushaigust, mida põhjustavad sigade alfakoroonaviirused, sealhulgas sigade epideemiline diarröaviirus, ja sigade uus deltakoroonaviirus, ei ole sigade enterokoroonaviiruste leviku riski seisukohast pärast rakendusmääruse (EL) nr 750/2014 vastuvõtmise kuupäeva muutunud.
            
         
               (3)
            
            
               Võttes arvesse haigusega seotud olukorra arengut asjaomastes kolmandates riikides ja uute teadusandmete puudumist, tuleks rakendusmäärusega (EL) nr 750/2014 kehtestatud kaitsemeetmete kehtivust pikendada 2016. aasta oktoobri lõpuni. Seega tuleks kõnealuse rakendusmääruse kohaldamisperioodi vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 750/2014 artikli 2 teises lõigus asendatakse kuupäev „31. oktoobrini 2015” kuupäevaga „31. oktoobrini 2016”.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 268, 24.9.1991, lk 56.
   
      (2)  Komisjoni rakendusmäärus (EL) nr 750/2014, 10. juuli 2014, milles käsitletakse sigade epideemilise diarröa vastaseid kaitsemeetmeid seoses tervishoiunõuetega, mis kehtivad sigade importimisel liitu (ELT L 203, 11.7.2014, lk 91).
   
      (3)  Komisjoni rakendusmäärus (EL) nr 1306/2014, 8. detsember 2014, millega muudetakse rakendusmäärust (EL) nr 750/2014, pikendades sigade epideemilise diarröa vastaste kaitsemeetmete kohaldamisperioodi (ELT L 351, 9.12.2014, lk 1).